**Proces - verbal**

**al sedintei extraordinare a Consiliului Judetean Vrancea**

**convocată de îndată în** **29 noiembrie 2022**

In data de 29 noiembrie2022, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea, convocată de îndată prin Dispozitia nr. 410 din 28 noiembrie2022.

Cu îndeplinirea procedurilor legale în materie, lucrarile sedintei au fost conduse de vicepresedintele Consiliului Judetean Vrancea, domnul Ionel Cel Mare, împuternicit de presedintele consiliului judetean prin Dispozitia nr. 323/2020 să exercite atributiile ce-i revin în caz de absență.

**Presedintele de sedinta, domnul** **Ionel Cel Mare** a precizat ca ședința se desfasoara prin platforma online de videoconferinta/teleconferinta Zoom, caracterul public al acesteia fiind asigurat prin publicarea pe site a minutei, imediat dupa sedinta, si prin transmiterea dezbaterilor online.

Cvorumul necesar pentru ca sedinta sa fie legal constituita a fost întrunit (17), prezenti fiind 32 din care - 31 de consilieri judeteni din 32 de consilieri județeni în funcție plus presedintele consiliului judetean care s-a conectat on-line, absent fiind domnul consilier Cristian Dănuț.

**Presedintele de sedinta, domnul Ionel Cel Mare,** a precizat ca au fost îndeplinite toate procedurile impuse de Codul Administrativ, proiectele înscrise pe ordinea de zi fiind însotite de rapoartele compartimentelor de specialitate si de avizele comisiilor de specialitate, care au fost transmise prin posta electronica.

Presedintele de sedinta, domnul Ionel Cel Mare, înainte de a da citire proiectului ordinii de zi, a comunicat faptul ca data limita de depunere a proiectelor în cadrul POIM 2014-2020 este luni, 5 decembrie 2022, prima zi lucratoare de dupa minivacanta de 1 decembrie, astfel încat, în vederea accesarii *Programului de îmbunătățire a Eficientei Energetice pentru Consiliul Județean Vrancea*  precum si a *Schemei de finantare pentru traseele cicloturistice* este necesară adoptarea, azi, a actelelor administrative si întocmirea documentatiei aferenta pentru ca pana luni sa fie încarcata în platforma PNRR. Totodata, a precizat că si celelalte proiecte de hotarari trebuie urgent adoptate, asa cum se explica în referatul de specialitate de la fiecare în parte.

**S-a trecut la prezentarea proiectelor de hotarare inscrise pe ordinea de zi a şedinţei:**

1. ,,Aprobarea Programului de îmbunătățire a Eficientei Energetice pentru Consiliul Județean Vrancea ”

2. ,,Insușirea documentațiilor cadastrale în vederea dezmembrării imobilului Teren Spital Județean aflat în domeniul public al județului Vrancea și alipirea terenului de 11.000 mp la imobilul teren în suprafață de 10.000 mp”

3. ,,Aprobarea procedurii de selecție a partenerilor - operatori economici în vederea constituirii unui consorțiu integrat pentru învățământ dual în Județul Vrancea”.

Întrucât după convocarea consiliului judetean au mai fost definitivate doua proiecte de hotarari presedintele de sedinta, domnul Ionel Cel Mare, a propus suplimentarea ordinii de zi, cu precizarea că si acestea au parcurs etapele impuse de Codul Administrativ, avand rapoartele si avizele cerute de lege. Doua dintre aceste proiecte au ca obiect obiect accesarea unor fonduri nerambursabile, apelurile fiind deschise în aceste zile iar închiderea fiind data de 5 decembrie a.c.

Astfel, a fost propusă suplimentarea ordinii de zi cu urmatoarele proiecte de hotarari:

4. ,,Aprobarea depunerii proiectului „Investiții în capacități de producere energie pentru consumul propriu la nivelul județului Vrancea” în cadrul P.O.I.M. 2014 – 2020, Axa Prioritară 11 – Măsuri de îmbunătățire a eficienței energetice și stimularea utilizării energiei regenerabile, Obiectiv specific 11.2 – Utilizarea energiei din surse regenerabile la nivelul autorităților publice locale și a indicatorilor asociați acestuia”.

5. ,,Aprobarea participării Unității Administrativ-Teritoriale Județul Vrancea în parteneriat cu Unitatea Administrativ-Teritorială Județul Prahova și Unitatea Administrativ-Teritorială Județul Buzău pentru promovarea și implementarea proiectului de înființare a traseului de cicloturism „Velo Valahia” în regiunea Prahova-Buzău-Vrancea în cadrul PNRR- Componenta 11 – Turism și Cultură, Investiția I.4.”

**Atat suplimentarea ordinii de zi, cat si ordinea de zi a sedintei, în integralitatea sa, au fost aprobate cu unanimitate de voturi.**

A mentionat ca proiectele de hotarari au parcurs procedura completa si că nu au fost depuse amendamente la secretarul general al judetului.

A reamintit consilierilor judeteni ca au obligaţia sa nu participe la adoptarea proiectelor de hotarari în care ar putea fi in conflict de interese.

**Ulterior, s-a trecut la dezbaterea proiectelor de hotarari.**

**La punctul 1** proiectul privind  **„****Aprobarea** **Programului de îmbunătățire a Eficientei Energetice pentru Consiliul Județean Vrancea ”****.**

**Domnul consilier judetean, Alexe Vasile** a precizat că în cadrul Programului de îmbunătățire a Eficientei Energetice a identificat o serie de greseli gramaticale, de exemplu la pagina nr.48 în loc de suprafață a fost trecut semnul întrebării. Ca urmare, a propus revizuirea Programului.

**Presedintele de sedinta, domnul Ionel Cel Mare** a menționat că documentul s-a elaborat în regim de urgență si pentru mai multe lămuriri a dat cuvantul domnului Duțu Spermezan care a întocmitProgramul de îmbunătățire a Eficientei Energetice pentru Consiliul Județean Vrancea.

**Domnul** **Duțu** **Spermezan** a spus că îi pare rău că s-au strecurat greseli în redactarea programului. Timpul a fost scurt iar volumul de muncă mare. A menționat faptul că dupa aprobare Programul de îmbunătățire a Eficientei Energetice pentru Consiliul Județean Vrancea va fi corectat corespunzător și va fi gata până pe 5 decembrie.

**Domnul consilier judetean Cretu Adrian-Vasile** a multumit domnului Duțu Spermezan pentru efortul depus, întrucât a fost o muncă enormă și contracronometru. Chiar dacă există unele greșeli acestea sunt de formă și nu de fond.

Fiind supus votului, proiectul de hotarare a fost adoptat în unanimitate (32 voturi ”*pentru*”).

**La punctul 2** proiectul privind„**Insușirea documentațiilor cadastrale în vederea dezmembrării imobilului Teren Spital Județean aflat în domeniul public al județului Vrancea și alipirea terenului de 11.000 mp la imobilul teren în suprafață de 10.000 mp”.**

Fiind supus votului, proiectul de hotarare a fost adoptat în unanimitate (32 voturi ”*pentru*”).

**La punctul 3** proiectul privind „ **Aprobarea procedurii de selecție a partenerilor - operatori economici în vederea constituirii unui consorțiu integrat pentru învățământ dual în Județul Vrancea** ”.

**Presedintele de sedinta, domnul Ionel Cel Mare** a precizat ca pe data de 28 noiembrie a fost publicată în Monitorul Oficial nr.1140/28.11.2022 Metodologia de constituire a consortiilor pentru învatamant dual care stipuleaza ca activitatile desfasurate în cadrul Consortiului pentru invatamant dual vor avea la baza standardele de pregătire profesională ale învățământului tehnic.

Ca atare, a rugat să se aibe în vedere o mica modificare în sensul că la anexa proiectului de hotărâre se vor elimina domeniile pedagogic și inginerie geologică, menționate la pct.3 lit.c ) și lit.g).

**Domnul consilier judetean, Alexe Vasile** a menționat că proiectul e unul lăudabil, dacă s-ar realiza. Totodata, a subliniat faptul că termenul de depunere al scrisorilor de intentie e scurt, în condițiile în care zilele cuprinse între 30 noiembrie- 4 decembrie sunt libere. Consideră ca ar fi oportun înfiintarea unui birou în cadrul Consiliului Judetean Vrancea care sa ofere informatii suplimentare operatorilor economici ce ar avea intenția sa participe la constituirea consorțiului.

**Presedintele de sedinta, domnul Ionel Cel Mare** a precizat că s-au purtat discuții cu operatorii economici și că în domeniul privat nu sunt zile libere în perioada menționată.

**Doamna director al Direcției juridice și administratie publică, Rogozeanu Veronica** a făcut mențiunea că operatorii economici au fost identificați împreună cu Inspectoratul Scolar Judetean, obiectivul principal al Consorțiului fiind formarea profesională de calitate a elevilor și toate documentele pot fi depuse până pe 6 decembrie.

Fiind supus votului, proiectul de hotarare a fost adoptat în unanimitate (32 voturi ”*pentru*”).

**La punctul 4** proiectul privind „ **Aprobarea depunerii proiectului „Investiții în capacități de producere energie pentru consumul propriu la nivelul județului Vrancea” în cadrul P.O.I.M. 2014 – 2020, Axa Prioritară 11 – Măsuri de îmbunătățire a eficienței energetice și stimularea utilizării energiei regenerabile, Obiectiv specific 11.2 – Utilizarea energiei din surse regenerabile la nivelul autorităților publice locale și a indicatorilor asociați acestuia**”.

Fiind supus votului, proiectul de hotarare a fost adoptat în unanimitate (32 voturi ”*pentru*”).

**La punctul 5** proiectul privind „ **Aprobarea participării Unității Administrativ-Teritoriale Județul Vrancea în parteneriat cu Unitatea Administrativ-Teritorială Județul Prahova și Unitatea Administrativ-Teritorială Județul Buzău pentru promovarea și implementarea proiectului de înființare a traseului de cicloturism „Velo Valahia” în regiunea Prahova-Buzău-Vrancea în cadrul PNRR- Componenta 11 – Turism și Cultură, Investiția I.4.** ”.

**Domnul consilier judetean Cretu Adrian - Vasile** apropus un amendament la proiectul de hotărâre: Anexa referatului în care se regasesc numarul de km. și toate uat-urile ce vor fi traversate să devină Anexă a proiectului de hotărâre.

Amendamentul și proiectul de hotarare în integralitatea sa au fost supuse votului, fiecare în parte, fiind adoptate în unanimitate (32 voturi ”*pentru*”).

Epuizandu-se punctele înscrise pe ordinea de zi, **presedintele de sedinta, domnul Ionel Cel Mare** a declarat închise lucrările şedinţei extraordinare a Consiliului Judetean Vrancea din 29 noiembrie 2022.

**pentru Preşedintele**

**Consiliului Judeţean Vrancea**

**Preşedinte de şedinţă**

**Ionel Cel-Mare**

 **Secretar general al județului**

 **Raluca Dan**